Theatr Genedlaethol Cymru | Staff y Cwmni ac Ymddiriedolwyr
Angharad Jones Leefe Cyfarwyddwr Gweithredol
Angharad Mai Griffiths Swyddog Marchnata a Chyfathrebu
Angharad Mair Davies Pennaeth Cynhyrchu
Ceri Williams Rheolwr Marchnata a Chyfathrebu
Elin Cain Swyddog Marchnata a Chyfathrebu
Ffen Evans Swyddog Technegol
Fflur Thomas Cynhyrchydd
Gavin Richards Cynorthwyydd Datblygu Creadigol (Ysgoloriaeth Creadigol Weston Jerwood)
Meinir James Rheolwr Cyllid
Melangell Dolma Cydlynydd Datblygu Creadigol
Nesta Jones Swyddog Gweinyddiaeth a Chyllid
Nia Wyn Skyrme Cynhyrchydd
Rhian A. Davies Cynhyrchydd Gweithredol
Sian Elin Williams Cydlynydd Cyfranogi
Ymunais a'r Theatr yn Ionawr 2015 a dwi wrth fy modd yn gweithio ym myd y celfyddydau yng Nghymru. Dwi'n wreiddiol o Sir Gâr, yn gymysgedd o Gwm Gwendraeth a Chaerfyrddin, ac mi astudiais am raddau BA ac MA ym Mhrifysgol y Drindod Dewi Sant. Dwi wrth fy modd yn treulio amser gyda fy nheulu a'n ffrindiau, yn enwedig fy mhlant Osian a Mati. Dwi'n mwynhau teithio a bwyd da, ac yn amlwg, mynd i'r theatr!
Shwmae! Angharad Griffiths ydw i, Swyddog Marchnata a Chyfathrebu Theatr Genedlaethol Cymru.
'Dwi yn dod yn wreiddiol o Aberteifi, ond yn bellach yn byw yn Llanelli gyda fy nghath fach, Beti. Es i i'r Brifysgol yn yr Atrium yng Nghaerdydd i astudio Cynhyrchu'r Cyfryngau cyn graddio yn 2016. Ers hynny, dwi 'di gweithio ar raglenni teledu byw a dramâu cyn symud ymlaen i weithio ym myd theatr. Rwyf wrth fy modd yn gweithio mewn byd byrlymus a chyffrous, ac mae'r theatr yn bendant yn sicrhau hynny!
Yn fy amser sbâr, rwyf wrth fy modd yn siopa mewn siopau ail law, yng nghanol anifeiliaid a bywyd gwyllt ac yn joio gyda fy nheulu a ffrindiau.
Helô! Angharad Davies ydw i, pennaeth yr adran gynhyrchu. Ers i mi raddio o'r Coleg Cerdd a Drama yng Nghaerdydd dwi wedi bod yn brysur iawn yn gwneud gwaith rheoli llwyfan ar amryw o gynyrchiadau, ac yn mwynhau a chwerthin wrth wneud. Dwi wrth fy modd yng nghwmni fy ngŵr Alun, ein merch fach Elsi Cêt a Sioni'r ci, a dwi'n hoff iawn o siopa a choginio.
Haia! Ceri ydw i, Rheolwr Marchnata a Chyfathrebu gyda Theatr Genedlaethol Cymru.
Ar ôl graddio o Brifysgol Caerdydd gyda gradd mewn Llenyddiaeth Saesneg, rydw i wedi bod yn gweithio mewn amrywiaeth o swyddi marchnata, cyfathrebu a chodi nawdd yng Nghanolfan Mileniwm Cymru cyn ymuno â thîm Theatr Genedlaethol Cymru ym mis Mawrth 2019.
Cefais fy magu yn Llangennech, ger Llanelli, ac mae'r celfyddydau wastad wedi bod yn agos at fy nghalon. Rydw i hapusaf fy myd ar y traeth gyda fy ngŵr Steve a'n merch fach Efa, neu'n mwynhau eiliad (anaml!) o heddwch gyda llyfr da a phaned o de.
Haia! Elin Cain 'dw i, a 'dw i'n Swyddog Marchnata a Chyfathrebu hefo Theatr Genedlaethol Cymru.
'Dwi'n dod o Fethesda, ond symudais i Gaerdydd ychydig flynyddoedd yn ôl i astudio. Fe wnes i raddio o Brifysgol Caerdydd llynedd gyda BA mewn Ffrangeg a Sbaeneg. Rydw i wedi gweithio mewn amrywiaeth o swyddi cyn ac ar ôl graddio, yn cynnwys swydd marchnata gyda asiantaeth greadigol, cyflwyno radio ac ymgysylltu cymunedol. 'Dwi'n newydd i'r tim yn Theatr Gen, ac yn teimlo'n gyffrous iawn i fod yma!
Mae'r celfyddydau wedi bod yn rhan o 'mywyd i ers erioed, a 'dw i wedi fy magu yn y byd theatr yng Nghymru. Pan 'dw i ddim yn gweithio, mi fedrwch chi fy ffeindio i'n siopa, yn canu, yn darllen, yn gwrando ar gerddoriaeth neu'n mynd allan efo fy ffrindiau a 'nheulu. 'Dw i wrth fy modd hefo ieithoedd a darganfod diwylliannau newydd. Dwi'n caru teithio a 'dw i wedi treulio cyfnodau yn byw yn Ffrainc a Sbaen. Dw i'n caru cerddoriaeth ac wrth fy modd yn mynd i wyliau yn yr haf. Fy hoff ŵyl ydi Primavera Sound gan ei fod yn cyfuno fy nau hoff beth: cerddoriaeth, a fy hoff ddinas lle ro' ni'n byw am gyfnod sef Barcelona.
Ar hyn o bryd, mae Ffen ar gyfnod mamolaeth.
Helo! Tryffenna ydw i (Ffen yn fyr) a fi yw Swyddog Technegol Theatr Genedlaethol Cymru. Dwi yn dod yn wreiddiol o Bwllheli yn y gogledd. Symudais lawr i Lanelli bedair blynedd yn ôl ac dwi wrth fy modd yma. Cyn gweithio i Theatr Gen, roeddwn i'n gweithio i Theatrau Sir Gâr fel technegydd mewnol llawn amser, rhwng y dair theatr; Ffwrnes yn Llanelli, Y Lyric yng Nghaerfyrddin a Theatr y Glowyr yn Rhydaman. Dwi'n hoff iawn o fynd i'r theatr i weld pob mathau o sioeau. Yn fy amser rhydd rwyf yn hoff o dreulio amser gyda theulu a ffrindiau, a mynd i wersylla pan mae'r tywydd yn braf.
Cefais fy magu ym mhentref Borth-y-Gest, ger Porthmadog, Gwynedd, ond bellach dwi wedi ymgartrefu yng Nghasnewydd. Dwi wrth fy modd efo byd y theatr, a'm breuddwyd ar un adeg oedd bod yn actores fyd enwog! Cerdded ar hyd y traeth yn Ninbych-y-pysgod hefo Gary y gŵr a'r plant, Erin a Mali, ydi fy hoff beth i. Mae cwtsh ar y soffa hefo'r plantos wastad yn codi fy nghalon, ac mae siocled, gwydraid o win a gwylio'r ffilm Dr Zhivago yn well na'r un feddyginiaeth pan dwi'n sâl!
Helo! Gavin ydw i, Cynorthwyydd Datblygu Creadigol y cwmni – rôl newydd sydd wedi'i chyd-greu gan Theatr Gen a Weston Jerwood ar gyfer 2021.
Fy mhrif rôl i fydd sefydlu grŵp newydd o artistiaid cyswllt, a chael datblygu hefyd fel cynhyrchydd.
Dw i'n wreiddiol o Dreharris, pentref bach ger Pontypridd ond erbyn hyn yn byw yn Llundain.
Yn fy amser sbâr, rwy wrth fy modd yn teithio'r byd, bwyta allan a chymdeithasu gyda fy ffrindiau!
Cefais fy ngeni yng Nghaerfyrddin, ac mae'n grêt cael bod yn ôl yn byw a gweithio yn fy sir enedigol. Dwi wastad wedi mwynhau mynd i weld dramâu a sioeau, ac mae'n brofiad difyr nawr i weld yr holl waith cefndir sy'n gysylltiedig â chreu drama o'r dechrau i'r diwedd! Dwi wrth fy modd gyda cherddoriaeth o bob math – gwrando neu ganu mewn côr – a does dim byd gwell na mwynhau bwyd da yng nghwmni teulu a ffrindiau.
Cefais fy magu ar odre'r Moelwynion yn Llanfrothen, Sir Feirionnydd. Dwi bellach yn byw yng Nghaerdydd ers graddio o Goleg Brenhinol Cerdd a Drama Cymru. Rydw i'n ddramodydd, cynhyrchydd theatr ac actor sy'n gweithio ar lwyfan, teledu a radio.
Dwi mor gyffrous i fod yn gweithio efo a chefnogi artistiaid eraill wrth iddynt ddatblygu gwaith newydd yn fy rôl fel Cydlynydd Datblygu Creadigol. Heblaw am fod mewn theatr, dwi hapusaf ar ben mynydd, yn coginio a bwyta, neu'n gwylio cerddoriaeth fyw.
Dwi wedi gweithio i'r cwmni ers y cychwyn cyntaf yn 2003, ac yn ymfalchïo fy mod yn gweithio i gwmni cenedlaethol trwy gyfrwng y Gymraeg. Dwi wrth fy modd yn byw yn y wlad, yn hoff o gerdded a choginio, ac yn gwerthfawrogi treulio amser gyda 'nheulu.
Nia ydw i, Cynhyrchydd gyda Theatr Genedlaethol Cymru. Ers graddio o Brifysgol Aberystwyth gyda gradd mewn Drama ac Astudiaethau Theatr, rwyf wedi bod yn lwcus iawn i weithio o fewn sector y celfyddydau yng Nghymru. Fues i'n gweithio gyda Noson Allan, Cyngor Celfyddydau Cymru am 10 mlynedd yn dod â sioeau proffesiynol i galon cymuned. Dwi wedi gweithio fel Cynhyrchydd a Hyrwyddwr llawrydd ers sawl blwyddyn bellach, ac wedi gweithio gyda nifer o unigolion talentog a chwmnïau anhygoel fel Motherlode, We Made This, a Taking Flight.
Yn wreiddiol o Bencaerau ym Mhendraw Llŷn, dwi bellach wedi ymgartrefu yng Nghaerdydd gyda fy ngŵr Jason a'r plant Adam a Gethin. Dwi hapusaf yn dal fyny gyda ffrindiau a theulu, yn gwylio darn o theatr ac yn cael bwgi ar y llawr dawnsio.
Rwy' wedi bod yn aelod o'r tîm ers Mawrth 2016. Fi yw Cynhyrchydd Gweithredol y cwmni gyda chyfrifoldeb am y cynyrchiadau i gyd ac hefyd ein gwaith Cyfranogi, sef ein hymwneud ni â'r gynulleidfa ehangach. Mae fy nrws wastod yn agored ac oes gennych syniadau neu sylwadau, byddwn i'n falch iawn i'w clywed a sgwrsio ymhellach amdanynt.
Cyn hyn, bûm yn gweithio gyda BBC Cymru fel rhan o dîm cynhyrchu Adran Sgriptiau Pobol y Cwm, gyda chwmi teledu Tinopolis yn Llanelli fel Cynhyrchydd a Chyfarwyddwr ar raglenni ffeithiol, plant, adloniant ysgafn, animeiddio, cerddoriaeth a chelfyddydol ac yn fwyaf diweddar bûm yn gweithio ar brosiectau amrywiol gyda'r Coleg Cymraeg Cenedlaethol.
Rwy'n byw yn Rhydaman ac yn falch iawn i fod yn rhan o gwmni Theatr Cenedlaethol Cymru sydd wedi ei leoli yng Nghaerfyrddin.
Helo! Sian Elin ydw i, Cydlynydd Cyfranogi'r cwmni. Dw i'n wreiddiol o Bencarreg, pentref bach ger Llambed ond erbyn hyn yn byw yng Nghaerdydd gyda fy nghariad Ynyr a Heti fach y ci. Dw i wrth fy modd â theatr yn enwedig y pŵer sydd gan y celfyddydau i addysgu a diddanu. Dw i wedi gwneud gradd Drama ym Mhrifysgol Aberystwyth ac yna gradd MA mewn Cyfarwyddo gyda Phrifysgol Cymru Y Drindod Dewi Sant. Does dim byd gwell gennai nag ymgysylltu gyda phobl a chyfranogwyr ac yna creu gwaith mewn modd creadigol.
Dw i wrth fy modd yn teithio'r byd, mynydda, treulio amser gyda'r teulu ac yfed coffi mewn caffi. Ac un ffaith ddiddorol: dw i ran fwyaf o'r amser fel fy hun (Sian Elin) ond yr amseroedd eraill dw i mewn dyngarîs fel cymeriad o'r enw Siani Sionc yn ymweld ag ysgolion a meithrinfeydd Cymru.
Efa Gruffudd Jones Cadeirydd
Dr Nia Edwards-Behi Bwrdd Yr Ymddiriedolwyr
Jacob Dafydd Ellis Bwrdd Yr Ymddiriedolwyr
Siôn Fôn Bwrdd Yr Ymddiriedolwyr
Arwel Gruffydd Cyfarwyddwr Artistig
Elwyn Jones Bwrdd Yr Ymddiriedolwyr
Gwyn Jones Bwrdd Yr Ymddiriedolwyr
Fiona Phillips Bwrdd Yr Ymddiriedolwyr
Catherine Rees Bwrdd Yr Ymddiriedolwyr
Rhys Miles Thomas Bwrdd Yr Ymddiriedolwyr
Gwyn Williams Bwrdd Yr Ymddiriedolwyr
Meilir Rhys Williams Bwrdd Yr Ymddiriedolwyr
Dwi'n byw ger Llandeilo, Sir Gaerfyrddin, ond yn hanu'n wreiddiol o Danygrisiau, Blaenau Ffestiniog. Dros y blynyddoedd dwi wedi gweithio fel actor, cyfarwyddwr ffilm, rheolwr llenyddol, gwarchodwr maes parcio a thynnwr peintiau – yn ogystal â chyfarwyddwr theatr a chyfarwyddwr artistig! Dwi wrth fy modd efo tawelwch cefn gwlad Cymru, teithio'r byd, a bwyd blasus.